Diane Keaton

Dajana Kiton (Diane Keaton), tikr. Dajana Hol (Diane Hall, 1946 m. sausio 5 d. – 2025 m. spalio 11 d.) – JAV aktorė, režisierė ir prodiuserė. 1977 m. laimėjo Oskaro apdovanojimą už geriausią moters vaidmenį filme „Annie Hall“.

 Karjera 
Diane Keaton savo karjerą pradėjo kaip teatro aktorė. Kine debiutavo 1970 m. Pirmasis reikšmingas jos vaidmuo buvo filme „Krikštatėvis“ (1972 m.). Taip pat vaidino ir kituose trilogijos filmuose „Krikštatėvis 2“ (1974 m.) ir „Krikštatėvis 3“ (1990 m.).

Keturis kartus buvo nominuota Oskaro apdovanojimui už geriausią pagrindinį moters vaidmenį ir vieną kartą laimėjo už pagrindinį vaidmenį Woody Alleno filme „Annie Hall“ (1977 m.). Kitos jos nominacijos buvo už vaidmenis filmuose „Raudonieji“ (Reds, 1981 m.), „Marvino kambarys“ (Marvin’s Room, 1996 m.) ir „Kažkas turi pasikeisti“ (Something’s Gotta Give, 2003 m.). Devynis kartus nominuota Auksiniam gaubliui ir du kartus laimėjo: už vaidmenis filmuose „Annie Hall“ ir „Kažkas turi pasikeisti“. Tris kartus nominuota BAFTA kino apdovanojimui ir vieną kartą laimėjo (už „Annie Hall“).


Diane Keaton turėjo romantinių santykių su keliais žymiais kino pasaulio žmonėmis: Woody Allenu, Warrenu Beatty, Al Pacino. Niekada neištekėjo, bet užaugino du įvaikius.

Mirė Los Andžele, Kalifornijoje 2025 m. spalio 11 d., sulaukusi 79 metų.Sulaukusi 79 metų mirė JAV aktorė Diane Keaton

 Šaltiniai 

 Nuorodos 
 Diane Keaton (IMDB)

Kategorija:JAV aktoriai